**ZADEVA: NAČRT PRIDOBIVANJA NEPREMIČNEGA PREMOŽENJA OBČINE ŠENČUR ZA LETO 2012**

**PRAVNA PODLAGA**

Zakon o stvarnem premoženju države in samoupravnih lokalnih skupnosti (Ur.l. RS, št. 86/2010) in Uredba o stvarnem premoženju države in samoupravnih lokalnih skupnosti (Ur.l. RS, št. 34/2011).

Načrt pridobivanja nepremičnega premoženja sprejme svet samoupravne lokalne skupnosti na predlog organa pristojnega za izvrševanje proračuna samoupravne skupnosti. Svet samoupravne lokalne skupnosti lahko določi, da načrt pridobivanja in razpolaganja za nepremičnine samoupravne lokalne skupnosti pod določeno vrednostjo sprejme organ, pristojen za izvrševanje proračuna.

Odplačni način pridobitve lastninske pravice na nepremičnem premoženju v breme proračunskih sredstev je mogoč samo na podlagi sprejetega letnega načrta pridobivanja nepremičnega premoženja.

Načrt pridobivanja nepremičnega premoženja se lahko med letom spremeni ali dopolni.

Načrt pridobivanja nepremičnega premoženja zajema podatke o:

* okvirni lokaciji,
* okvirni velikosti, vrsti nepremičnine (poslovni prostor, stanovanje, stanovanjska hiša, garaža, drugi objekti, zemljišče),
* predvidenih sredstvih,
* ekonomski utemeljenosti načrtovanega pridobivanja.

**PRIDOBIVANJE NEPREMIČNEGA PREMOŽENJA**

Občina Šenčur bo z namenom in ciljem zadovoljevanja in izpolnjevanja javnega interesa v letu 2012 pridobivala določeno nepremično premoženje, ki predstavlja zemljišča in zgradbe.

**Zemljišča za izgradnjo komunalne infrastrukture**

Predmet pridobitve je bremen prosto zemljišče parcelna številka 918, pašnik v izmeri 2.075 m2, k.o. 2107 – Luže, ki je v lasti Sklada kmetijskih zemljišč in gozdov Republike Slovenije. Na tem zemljišču stoji zbirni center za ločeno zbiranje odpadkov. Zemljišče bi po samem Zakonu o skladu kmetijskih zemljišč in gozdov Republike Slovenije moral Sklad brezplačno prenesti na občino, vendar Sklad za vsako dano zemljišče zahteva nadomestnega.

**Zemljišča za izgradnjo športne infrastrukture**

Večina Športnega parka Šenčur je v lasti Športnega društva Šenčur. Z odkupom zemljišč in stavbe bomo dokončno uredili lastniška razmerja za ves park. Predmet odkupa so parcelna številka 491/1, igrišče v izmeri 20.248 m2, parcelna številka 1847/7, cesta v izmeri 211 m2, parcelna številka 489/3 njiva v izmeri 1.981 m2, vse k.o. 2119 – Šenčur in stavba na parcelni številki 491/1, številka stavbe 811.

Predvidena sredstva za nakup zemljišč in stavbe skupaj znašajo 380.000,00 EUR.

**Zemljišča za izgradnjo infrastrukture za predšolsko vzgojo**

Predmet odkupa je zemljišče parcelna številka 973, njiva v izmeri 21.290 m2, k.o. 2106 – Visoko. Odkupili bi cca. 6.000 m2 zemljišča, na katerem je predvidena gradnja otroškega vrtca na Visokem. Pred sklenitvijo pogodbe je potrebna parcelacija zemljišča.

Predvidena sredstva za nakup zemljišča znašajo 300.000,00 EUR.

Predmet odkupa je zemljišče parcelna številka 2078/4, njiva v izmeri 1.646 m2, k.o. 2106 – Visoko. Odkupili bi cca. 500 m2 zemljišča, na katerem je predvidena izgradnja otroškega igrišča za vaščane Milj. Pred sklenitvijo pogodbe je potrebna parcelacija zemljišča.

Predvidena sredstva za nakup zemljišča znašajo 5.950,00 EUR.

**Zemljišča za izgradnjo cestne infrastrukture**

Predmet nakupa so zemljišča, potrebna za izgradnjo komunalne in cestne infrastrukture na odsekih grajenih v preteklih letih.

Predmet nakupa je zemljišče parcelna številka 1028/1, pot v izmeri 193 m2, k.o. 2119 – Šenčur.

Predvidena sredstva za nakup zemljišča znašajo 1.640,50 EUR.

**Ostala zemljišča**

Predmet odkupa je bremen prosto zemljišče parcelna številka 885/2, kmetijsko zemljišče – gozd, v izmeri 62 m2, k.o. 2106 – Visoko.

Predvidena sredstva za nakup zemljišča znašajo 527,00 EUR.

OBČINA ŠENČUR

 Župan

 Miro Kozelj, l.r.